title: Provedbena uredba Vijeća (EU) 2021/998 od 21. lipnja 2021. o provedbi Uredbe (EU) br. 401/2013 o mjerama ograničavanja s obzirom na stanje u Mjanmaru/Burmi

text:
                  21.6.2021

                  HR

                  Službeni list Europske unije

                  LI 219/45

         PROVEDBENA UREDBA VIJEĆA (EU) 2021/998
         od 21. lipnja 2021.
         o provedbi Uredbe (EU) br. 401/2013 o mjerama ograničavanja s obzirom na stanje u Mjanmaru/Burmi
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EU) br. 401/2013 od 2. svibnja 2013. o mjerama ograničavanja s obzirom na stanje u Mjanmaru/Burmi i stavljanju izvan snage Uredbe (EZ) br. 194/2008 (1), a posebno njezin članak 4.i,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 2. svibnja 2013. donijelo Uredbu (EU) br. 401/2013.

                     (2)

                     Uzimajući u obzir tekuće aktivnosti kojima se ugrožavaju demokracija i vladavina prava u Mjanmaru/Burmi, kao i brutalnu represiju i teška kršenja ljudskih prava u toj zemlji, Vijeće je 29. travnja 2021. donijelo Odluku (ZVSP) 2021/711 (2)
                        1 kojom su produljene postojeće mjere ograničavanja, uključujući sva uvrštenja na popis.

                     (3)

                     S obzirom na to da se teško stanje u Mjanmaru/Burmi nastavlja, osam osoba i četiri subjekta trebalo bi uvrstiti na popis fizičkih i pravnih osoba, subjekata i tijela na koje se primjenjuju mjere ograničavanja iz Priloga IV. Uredbi (EU) br. 401/2013.

                     (4)

                     Uredbu (EU) br. 401/2013 trebalo bi stoga na odgovarajući način izmijeniti,

               DONIJELO JE OVU UREDBU:

            Članak 1.
            Prilog IV. Uredbi (EU) br. 401/2013 mijenja se kako je navedeno u Prilogu ovoj Uredbi.

            Članak 2.
            Ova Uredba stupa na snagu na dan objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Luxembourgu 21. lipnja 2021.

                  Za Vijeće

                  Predsjednica

               J. BORRELL FONTELLES

            (1)  SL L 121, 3.5.2013., str. 1.

            (2)  Odluka Vijeća (ZVSP) 2021/711 od 29. travnja 2021. o izmjeni Odluke 2013/184/ZVSP o mjerama ograničavanja s obzirom na stanje u Mjanmaru/Burmi (SL L 147, 30.4.2021., str. 17.).

            PRILOG
            Prilog IV. Uredbi (EU) br. 401/2013 mijenja se kako slijedi:

                        1.

                        na popis pod naslovom „A. Fizičke osobe iz članka 4.a.” dodaju se sljedeći unosi:

                                    Ime

                                    Identifikacijski podaci

                                    Obrazloženje

                                    Datum uvrštenja na popis

                                    „36.

                                    Soe Htut

                                    Datum rođenja: 29. ožujka 1960.
                                    Mjesto rođenja: Mandalay, Mjanmar
                                    Državljanstvo: Mjanmar/Burma
                                    Spol: muški

                                    General-pukovnik Soe Htut član je oružanih snaga Mjanmara (Tatmadaw). Član je i Državnog upravnog vijeća pod vodstvom vrhovnog zapovjednika Min Aung Hlainga.
                                    Oružane snage Mjanmara (Tatmadaw) pod vodstvom vrhovnog zapovjednika Min Aung Hlainga izvele su 1. veljače 2021. državni udar u Mjanmaru odbacivanjem rezultata izbora održanih 8. studenoga 2020. i svrgavanjem demokratski izabrane vlade. U sklopu državnog udara potpredsjednik Myint Swe, koji obnaša funkciju vršitelja dužnosti predsjednika, proglasio je 1. veljače izvanredno stanje te je zakonodavnu, izvršnu i sudsku vlast države prenio na vrhovnog zapovjednika obrambenih snaga generala Min Aung Hlainga. S ciljem izvršavanja tih ovlasti 2. veljače uspostavljeno je Državno upravno vijeće, čime je demokratski izabrana vlada spriječena u izvršavanju svojeg mandata.
                                    Soe Htut imenovan je ministrom unutarnjih poslova 1. veljače 2021.

                                    21.6.2021.

                                    Ministar unutarnjih poslova nadležan je za mjanmarske policijske snage, vatrogasnu službu i službu za zatvore. Funkcije Ministarstva unutarnjih poslova obuhvaćaju državnu sigurnost te javni red i mir. U tom je svojstvu general-pukovnik Soe Htut odgovoran za teška kršenja ljudskih prava koja je počinila mjanmarska policija od vojnog puča 1. veljače 2021., uključujući ubojstva civila i nenaoružanih prosvjednika, kršenja slobode udruživanja i mirnog okupljanja, proizvoljna uhićenja i pritvaranja vođa oporbe i mirnih prosvjednika te kršenja slobode izražavanja.
                                    Osim toga, kao član Državnog upravnog vijeća general-pukovnik Soe Htut bio je izravno uključen u donošenje odluka koje se odnose na državne funkcije i snosio za njih odgovornost te je stoga odgovoran za ugrožavanje demokracije i vladavine prava u Mjanmaru/Burmi. Izravno je odgovoran i za represivne odluke Državnog upravnog vijeća uključujući zakonodavstvo kojim se krše ljudska prava i ograničavaju slobode građana Mjanmara te za teška kršenja ljudskih prava koja su počinile mjanmarske sigurnosne snage.

                                    37.

                                    Tun Tun, Naung
                                    (također poznat kao Tun Tun Naing, također poznat kao Htun Htun Naung)

                                    Datum rođenja: 30. travnja 1963.
                                    Državljanstvo: Mjanmar/Burma
                                    Spol: muški

                                    General-pukovnik Tun Tun Naung član je oružanih snaga Mjanmara (Tatmadaw), a prethodno je bio zapovjednik. Ministar je graničnih poslova i član Nacionalnog vijeća za obranu i sigurnost.
                                    Tun Tun Naung bio je 2013. zapovjednik sjevernog zapovjedništva i nadzirao je sukob burmanske vojske s vojskom za neovisnost Kachina. U tom su sukobu mjanmarske postrojbe pod zapovjedništvom Tun Tun Naunga počinile teške povrede ljudskih prava i kršenja međunarodnog humanitarnog prava.
                                    Tun Tun Naung bio je 2017. zapovjedni časnik „prvog Ureda za posebne operacije”. Pod njegovim zapovjedništvom postrojbe su počinile najteže zločine i teška kršenja ljudskih prava etničkih manjina u državi Rakhine tijekom „operacija čišćenja Rohindža”. Te su operacije pokrenute 25. kolovoza 2017., a uključivale su proizvoljna ubojstva, fizičko zlostavljanje, mučenje, seksualno nasilje i pritvaranje pripadnika naroda Rohindža. Kao zapovjednik 2013. i 2017. Tun Tun Naung odgovoran je za teška kršenja ljudskih prava počinjena u Mjanmaru/Burmi.

                                    21.6.2021.

                                    Oružane snage Mjanmara (Tatmadaw) pod vodstvom vrhovnog zapovjednika Min Aung Hlainga izvele su 1. veljače 2021. državni udar u Mjanmaru odbacivanjem rezultata izbora održanih 8. studenoga 2020. i svrgavanjem demokratski izabrane vlade. U sklopu državnog udara potpredsjednik Myint Swe, koji obnaša funkciju vršitelja dužnosti predsjednika, proglasio je izvanredno stanje te je zakonodavnu, izvršnu i sudsku vlast države prenio na vrhovnog zapovjednika obrambenih snaga generala Min Aung Hlainga. Tijekom tih događaja Tun Tun Naung prihvatio je 1. veljače 2021. imenovanje ministrom za granične poslove u vladi Unije, a time i mjesto u Nacionalnom vijeću za obranu i sigurnost.
                                    Kao član vlade Unije i ministar graničnih poslova Tun Tun Naung odgovoran je za aktivnosti kojima se ugrožavaju demokracija i vladavina prava u Mjanmaru te za djelovanja kojima se ugrožavaju mir, sigurnost i stabilnost te zemlje.

                                    38.

                                    Win Shein
                                    (također poznat kao U Win Shein)

                                    Datum rođenja: 31. srpnja 1957.
                                    Državljanstvo: Mjanmar/Burma
                                    Mjesto rođenja: Mandalay, Mjanmar
                                    Spol: muški
                                    Adresa: Myananyadanar, Naypyitaw, Mjanmar/Burma

                                    Win Shein je ministar planiranja, financija i industrije u vladi Unije, kojeg je 1. veljače 2021. imenovao vrhovni zapovjednik Min Aung Hlaing.
                                    Oružane snage Mjanmara (Tatmadaw) pod vodstvom vrhovnog zapovjednika Min Aung Hlainga izvele su 1. veljače 2021. državni udar u Mjanmaru odbacivanjem rezultata izbora održanih 8. studenoga 2020. i svrgavanjem demokratski izabrane vlade. U sklopu državnog udara potpredsjednik Myint Swe, koji obnaša funkciju vršitelja dužnosti predsjednika, proglasio je izvanredno stanje te je zakonodavnu, izvršnu i sudsku vlast države prenio na vrhovnog zapovjednika obrambenih snaga generala Min Aung Hlainga.

                                    21.6.2021.

                                    Broj putovnice: DM001478 (Mjanmar/Burma) – izdana 10. rujna 2012., istječe 9. rujna 2022.
                                    Nacionalni identifikacijski broj: 12DAGANA011336

                                    Prihvaćanjem imenovanja ministrom planiranja, financija i industrije u vladi Unije te svojom važnom ulogom u ekonomskoj politici režima Win Shein odgovoran je za ugrožavanje demokracije i vladavine prava u Mjanmaru/Burmi.

                                    39.

                                    Khin Maung Yi (također poznat kao Khin Maung Yee također poznat kao U Khin Maung Yi)

                                    Datum rođenja: 15. veljače 1965.
                                    Državljanstvo: Mjanmar/Burma
                                    Mjesto rođenja: Rangoon, Mjanmar
                                    Spol: muški

                                    Pukovnik Khin Maung Yi aktualni je ministar prirodnih resursa i očuvanja okoliša. Bio je državni tajnik u tom ministarstvu za vrijeme demokratski izabrane vlade.
                                    Oružane snage Mjanmara (Tatmadaw) pod vodstvom vrhovnog zapovjednika Min Aung Hlainga izvele su 1. veljače 2021. državni udar u Mjanmaru odbacivanjem rezultata izbora održanih 8. studenoga 2020. i svrgavanjem demokratski izabrane vlade. U sklopu državnog udara potpredsjednik Myint Swe, koji obnaša funkciju vršitelja dužnosti predsjednika, proglasio je izvanredno stanje te je zakonodavnu, izvršnu i sudsku vlast države prenio na vrhovnog zapovjednika obrambenih snaga generala Min Aung Hlainga. S ciljem izvršavanja tih ovlasti 2. veljače uspostavljeno je Državno upravno vijeće, čime je demokratski izabrana vlada spriječena u izvršavanju svojeg mandata.
                                    Državno upravno vijeće pod vodstvom vrhovnog zapovjednika Min Aung Hlainga 2. veljače 2021. imenovalo je pukovnika Khin Maung Yija ministrom prirodnih resursa i očuvanja okoliša.

                                    21.6.2021.

                                    Prema zakonu Mjanmara Ministarstvo prirodnih resursa i očuvanja okoliša jedino je tijelo odgovorno za upravljanje iskorištavanjem prirodnih resursa Mjanmara i ima ključnu ulogu u iskorištavanju, među ostalim, resursa kao što su drago kamenje, biseri i drugi mineralni resursi i trgovini njima te u šumarstvu. Pod njegovim vodstvom Ministarstvo prirodnih resursa i očuvanja okoliša nadzire poduzeća Myanmar Pearl Enterprise (MPE), Myanmar Gems Enterprise (MGE) i Myanmar Timber Enterprise (MTE), koja imaju isključiva prava na proizvodnju i trgovinu resursima u svojim područjima nadležnosti.
                                    Prihvaćanjem imenovanja ministrom prirodnih resursa i zaštite okoliša i zbog svoje uloge u iskorištavanju prirodnih resursa Mjanmara Khin Maung Yi doprinosi financiranju vojnog režima te je stoga odgovoran za ugrožavanje demokracije i vladavine prava u Mjanmaru/Burmi.

                                    40.

                                    Tin Aung San

                                    Datum rođenja: 16. listopada 1960.
                                    Državljanstvo: Mjanmar/Burma
                                    Spol: muški
                                    Nacionalni identifikacijski broj: 12/La Ma Na (N) 089 489

                                    Admiral Tin Aung San vrhovni je zapovjednik mjanmarske mornarice i ministar prometa i komunikacija. Član je i Državnog upravnog vijeća.
                                    Oružane snage Mjanmara (Tatmadaw) pod vodstvom vrhovnog zapovjednika Min Aung Hlainga izvele su 1. veljače 2021. državni udar u Mjanmaru odbacivanjem rezultata izbora održanih 8. studenoga 2020. i svrgavanjem demokratski izabrane vlade. U sklopu državnog udara potpredsjednik Myint Swe, koji obnaša funkciju vršitelja dužnosti predsjednika, proglasio je 1. veljače izvanredno stanje te je zakonodavnu, izvršnu i sudsku vlast države prenio na vrhovnog zapovjednika obrambenih snaga generala Min Aung Hlainga. S ciljem izvršavanja tih ovlasti 2. veljače uspostavljeno je Državno upravno vijeće, čime je demokratski izabrana vlada spriječena u izvršavanju svojeg mandata.

                                    21.6.2021.

                                    Državno upravno vijeće pod vodstvom vrhovnog zapovjednika Min Aung Hlainga 3. veljače 2021. imenovalo je admirala Tin Aung Sana ministrom prometa i komunikacija.
                                    Kao ministar u vladi odgovoran je za komunikaciju i mreže te stoga donosi odluke i provodi politike kojima se definira sloboda pristupa podacima na internetu. Otkad je preuzeo ministarstvo, došlo je do brojnih isključivanja i namjernog usporavanja interneta, kao i izdavanja naloga pružateljima usluga da spriječe pristup Facebooku, Twitteru i Instagramu na internetu. Stoga je izravno odgovoran za ograničavanje slobode medija i pristupa informacijama na internetu te time ugrožava demokraciju i vladavinu prava u Mjanmaru/Burmi.
                                    Kao član Državnog upravnog vijeća Tin Aung San bio je izravno uključen u donošenje odluka koje se odnose na državne funkcije i snosio za njih odgovornost te je stoga odgovoran za ugrožavanje demokracije i vladavine prava u Mjanmaru/Burmi. Izravno je odgovoran i za represivne odluke Državnog upravnog vijeća uključujući zakonodavstvo kojim se krše ljudska prava i ograničavaju slobode građana Mjanmara te za teška kršenja ljudskih prava koja su počinile mjanmarske sigurnosne snage.

                                    41.

                                    Thida Oo
                                    također poznata kao Daw Thida Oo

                                    Državljanstvo: Mjanmar/Burma
                                    Spol: ženski

                                    Thida Oo javna je tužiteljica Unije Mjanmara od 2. veljače 2021., kada ju je imenovao vrhovni zapovjednik oružanih snaga Mjanmara (Tatmadaw) Min Aung Hlaing. Članica je mjanmarskog povjerenstva za ulaganja.
                                    Oružane snage Mjanmara (Tatmadaw) pod vodstvom vrhovnog zapovjednika Min Aung Hlainga izvele su 1. veljače 2021. državni udar u Mjanmaru odbacivanjem rezultata izbora održanih 8. studenoga 2020. i svrgavanjem demokratski izabrane vlade. U sklopu državnog udara potpredsjednik Myint Swe, koji obnaša funkciju vršitelja dužnosti predsjednika, proglasio je 1. veljače izvanredno stanje te je zakonodavnu, izvršnu i sudsku vlast države prenio na vrhovnog zapovjednika obrambenih snaga generala Min Aung Hlainga. S ciljem izvršavanja tih ovlasti 2. veljače uspostavljeno je Državno upravno vijeće, čime je demokratski izabrana vlada spriječena u izvršavanju svojeg mandata.

                                    21.6.2021.

                                    Thida Oo od prvog je dana dio vlade proizišle iz državnog udara, a ovlastima koje joj daje Zakon o javnom tužitelju Unije iz 2010. koristi se za provođenje politički motiviranih suđenja i posljedičnih proizvoljnih pritvaranja te za omogućivanje zlostavljanja koja izvršava vojni režim. Stoga sudjeluje u djelovanjima i politikama kojima se podrivaju demokracija i vladavina prava u Mjanmaru/Burmi te djelovanjima kojima se ugrožavaju mir, sigurnost i stabilnost u Mjanmaru/Burmi.

                                    42.

                                    Aung Lin Tun

                                    Državljanstvo: Mjanmar/Burma
                                    Spol: muški

                                    General-bojnik Aung Lin Tun član je oružanih snaga Mjanmara (Tatmadaw), a obnaša funkciju zamjenika ministra obrane.
                                    Oružane snage Mjanmara (Tatmadaw) pod vodstvom vrhovnog zapovjednika Min Aung Hlainga izvele su 1. veljače 2021. državni udar u Mjanmaru odbacivanjem rezultata izbora održanih 8. studenoga 2020. i svrgavanjem demokratski izabrane vlade. U sklopu državnog udara potpredsjednik Myint Swe, koji obnaša funkciju vršitelja dužnosti predsjednika, proglasio je 1. veljače izvanredno stanje te je zakonodavnu, izvršnu i sudsku vlast države prenio na vrhovnog zapovjednika obrambenih snaga generala Min Aung Hlainga. S ciljem izvršavanja tih ovlasti 2. veljače uspostavljeno je Državno upravno vijeće, čime je demokratski izabrana vlada spriječena u izvršavanju svojeg mandata.

                                    21.6.2021.

                                    Državno upravno vijeće pod vodstvom vrhovnog zapovjednika Min Aung Hlainga 11. svibnja 2021. imenovalo je general-bojnika Aung Lin Tuna zamjenikom ministra obrane. Prije promaknuća radio je u Uredu vrhovnog vojnog zapovjednika i bio je uključen u sve represivne mjere koje su Državno upravno vijeće i Tatmadaw poduzeli od državnog udara.
                                    Kao zamjenik ministra obrane general-bojnik Aung Lin Tun sudjeluje u politikama i djelovanjima kojima se podrivaju demokracija i vladavina prava u Mjanmaru/Burmi te djelovanjima kojima se ugrožavaju mir, sigurnost i stabilnost u toj zemlji. General-bojnik Aung Lin Tun usto je kao član vojnog režima izravno odgovoran za teška kršenja ljudskih prava koja su sigurnosne snage počinile protiv mirnih prosvjednika.

                                    43.

                                    Zaw Min Tun

                                    Mjesto rođenja: Yenanchaung, Mjanmar
                                    Državljanstvo: Mjanmar/Burma
                                    Spol: muški

                                    Brigadni general Zaw Min Tun voditelj je tima za medije Državnog upravnog vijeća i zamjenik ministra informiranja. Bivši je voditelj informacijskog tima Tatmadawa za istinite vijesti (True News Information Team).
                                    Oružane snage Mjanmara (Tatmadaw) pod vodstvom vrhovnog zapovjednika Min Aung Hlainga izvele su 1. veljače 2021. državni udar u Mjanmaru odbacivanjem rezultata izbora održanih 8. studenoga 2020. i svrgavanjem demokratski izabrane vlade. U sklopu državnog udara potpredsjednik Myint Swe, koji obnaša funkciju vršitelja dužnosti predsjednika, proglasio je 1. veljače izvanredno stanje te je zakonodavnu, izvršnu i sudsku vlast države prenio na vrhovnog zapovjednika obrambenih snaga generala Min Aung Hlainga. S ciljem izvršavanja tih ovlasti 2. veljače uspostavljeno je Državno upravno vijeće, čime je demokratski izabrana vlada spriječena u izvršavanju svojeg mandata.
                                    Državno upravno vijeće pod vodstvom vrhovnog zapovjednika Min Aung Hlainga 5. veljače 2021. imenovalo ga je voditeljem tima za medije Državnog upravnog vijeća, a 7. veljače 2021. zamjenikom ministra informiranja.
                                    Kao glasnogovornik Državnog upravnog vijeća brigadni general Zaw Min Tun predsjeda svim tiskovnim konferencijama Državnog upravnog vijeća, čiji je cilj prenositi i opravdavati diskurs Državnog upravnog vijeća o državnom udaru i aktivnostima hunte otkad je počinjen.

                                    21.6.2021.”

                                    Kao zamjenik ministra informiranja snosi izravnu odgovornost za medije u državnom vlasništvu, a time i za emitiranje i objavu službenih vijesti. Otkad je Chit Naing imenovan ministrom informiranja, a Zaw Min Tung njegovim zamjenikom, novine su pune članaka naklonjenih vojsci. Stoga Zaw Min Tun snosi odgovornost za propagandu hunte i širenje dezinformacija putem državnih medija koji ne izvješćuju istinito. Odgovoran je i za odluke koje su dovele do represije nad mjanmarskim medijima. To uključuje direktive kojima je neovisnim medijima naloženo da ne upotrebljavaju pojmove „državni udar”, „vojni režim” i „hunta” te zbog kojih su u toj zemlji zabranjene lokalne medijske kuće, a domaći i strani novinari uhićeni. U svojim izjavama javno podupire vojni udar. Stoga je odgovoran za potkopavanje demokracije u Mjanmaru/Burmi ograničavanjem slobode medija i pristupa informacijama na internetu i izvan njega.
                                    Brigadni general Zaw Min Tun kao član Državnog upravnog vijeća i vlade uspostavljene huntom sudjeluje u djelovanjima i politikama kojima se podrivaju demokracija i vladavina prava u Mjanmaru/Burmi i djelovanjima kojima se ugrožavaju mir, sigurnost i stabilnost u Mjanmaru/Burmi te podupire takva djelovanja i politike.

                        2.

                        na popis pod naslovom „B. Pravne osobe, subjekti i tijela iz članka 4.a” dodaju se sljedeći unosi:

                                    Ime

                                    Identifikacijski podaci

                                    Obrazloženje

                                    Datum uvrštenja na popis

                                    „3.

                                    Myanma Gems Enterprise (također poznat kao Myanmar Gems Enterprise)

                                    Adresa: NO.70-072, Yarza, Thingaha Road, Thapyaygone Ward, Zabuthiri Township, Naypyitaw, Mjanmar;
                                    Vrsta subjekta: poduzeće u državnom vlasništvu

                                    Myanmar Gems Enterprise (MGE) poduzeće je u državnom vlasništvu pod kontrolom oružanih snaga Mjanmara (Tatmadaw), odgovorno za izradu nacrta pravila i propisa te za nadzor i izdavanje dozvola lokalnim privatnim poduzetnicima te organiziranje trgovačkih sajmova i posebnih prodaja za unosnu trgovinu žadom i dragim kamenjem. MGE djeluje prema uputama Ministarstva prirodnih resursa i očuvanja okoliša, čijeg je ministra imenovalo Državno upravno vijeće.

                                    21.6.2021.

                                    Mjesto registracije: Mjanmar
                                    Internetska stranica: http://www.mge.gov.mm/

                                    Oružane snage Mjanmara (Tatmadaw) već dugo drže znatne udjele u vezi sa žadom i dragim kamenjem, posebno posredstvom uprave MGE-a, koja se gotovo u potpunosti sastoji od bivših vojnih dužnosnika, i putem aktivnosti koje provode dva vojna konglomerata (Myanmar Economic Holdings Limited (MEHL) i Myanmar Economic Corporation Limited (MEC)). Državnim udarom izvršenim 1. veljače 2021. MGE je vraćen pod vojnu kontrolu, čime je Tatmadawu omogućena znatna kontrola nad sektorom dragog kamenja. MGE ostvaruje prihode za različite službe mjanmarske države, a Tatmadaw zahvaljujući svojim različitim opisanim aktivnostima ostvaruje izravne ili neizravne koristi od prihoda koje stvara taj sektor, što doprinosi njegovim sposobnostima za provođenje aktivnosti kojima se ugrožavaju demokracija i vladavina prava te za teška kršenja ljudskih prava u Mjanmaru/Burmi.

                                    4.

                                    Myanma Timber Enterprise
                                    (također poznat kao Myanmar Timber Enterprise)

                                    Adresa:
                                    Sjedište: Gyogone Forest Compound, Bayint Naung Road, Insein Township, Yangin, Mjanmar
                                    Podružnica: No 72/74 Shawe Dagon Pagoda Road, Dagon Township, Yangon, Mjanmar
                                    Vrsta subjekta: poduzeće u državnom vlasništvu
                                    Mjesto registracije: Mjanmar
                                    Broj telefona: 01-3528789
                                    Internetska stranica: http://www.mte.com.mm/index.php/en

                                    Myanma Timber Enterprise (MTE) poduzeće je u državnom vlasništvu koje posluje u okviru Ministarstva prirodnih resursa i očuvanja okoliša. MTE ima isključiva prava na proizvodnju i izvoz drvne sirovine u Mjanmaru/Burmi.
                                    Oružane snage Mjanmara (Tatmadaw) pod vodstvom vrhovnog zapovjednika Min Aung Hlainga državnim su udarom 1. veljače 2021. preotele vlast legitimnoj civilnoj vladi i osnovale Državno upravno vijeće radi izvršavanja zakonodavnih, izvršnih i pravosudnih ovlasti države. Vojni režim imenovao je novi kabinet 2. veljače 2021., što uključuje i novog ministra za prirodne resurse i očuvanje okoliša. Vojni je režim putem Državnog upravnog vijeća i novog kabineta stekao kontrolu nad poduzećima u državnom vlasništvu, uključujući MTE, i od njih izvlači koristi. Stoga su poduzeće Myanma Timber Enterprise i njegova društva kćeri pod kontrolom Tatmadawa i za njega ostvaruju prihod, te time doprinose njegovim sposobnostima za provođenje aktivnosti kojima se ugrožavaju demokracija i vladavina prava.

                                    21.6.2021.

                                    5.

                                    Forest Products Joint Venture Corporation Limited

                                    Adresa:
                                    422/426(Rm 2), 2nd Flr, Strand Rd., Corner of Botahtaung Pagoda St., FJVC Center, Ward (4), BTHG
                                    Vrsta subjekta: zajednički pothvat
                                    Mjesto registracije: Mjanmar
                                    Broj telefona: 01-9010742, 01-9010744, 09-443250050
                                    E-adresa: fjv.md@gmail.com

                                    Poduzeće Forest Products Joint Venture Corporation Limited (FPJVC) posluje u okviru drvne industrije u Mjanmaru, u sektoru prerade tikovine i tvrdog drva. Unatoč tome što je javno poduzeće, FPJVC je pod kontrolom države koja: (i) drži većinu dionica poduzeća FPJVC posredstvom Ministarstva prirodnih resursa i očuvanja okoliša (MONREC) (10 %) i poduzeća u državnom vlasništvu Myanma Timber Enterprise (MTE) (45 %) te (ii) ima pravo imenovati većinu članova upravnog odbora poduzeća FPJVC (od ukupno jedanaest članova MONREC i MTE imenuju svaki po tri člana).

                                    21.6.2021.

                                    Oružane snage Mjanmara (Tatmadaw) pod vodstvom vrhovnog zapovjednika Min Aung Hlainga državnim su udarom 1. veljače 2021. preotele vlast legitimnoj civilnoj vladi i osnovale Državno upravno vijeće radi izvršavanja zakonodavnih, izvršnih i pravosudnih ovlasti države. Vojni režim imenovao je novi kabinet 2. veljače 2021., što uključuje i novog ministra za prirodne resurse i očuvanje okoliša. Vojni je režim putem Državnog upravnog vijeća i novog kabineta stekao kontrolu nad poduzećima u državnom vlasništvu, uključujući FPJVC, i od njih izvlači koristi. Stoga je FPJVC pod kontrolom Tatmadawa i za njega ostvaruje prihode, čime doprinosi njegovim sposobnostima za provođenje aktivnosti kojima se ugrožavaju demokracija i vladavina prava.

                                    6.

                                    Organizacija ratnih veterana Mjanmara

                                    Adresa: Thukhuma Road, Datkhina Thiri Tsp, Naypyitaw Division, Mjanmar
                                    Vrsta subjekta: nevladina organizacija
                                    Mjesto registracije: Yangon, Mjanmar
                                    Datum registracije: 1973.
                                    Broj telefona: (067) 30485
                                    Internetska stranica: https://www.mwvo.org/Home/About

                                    Organizacija ratnih veterana Mjanmara nevladina je organizacija čiji je cilj pružanje potpore bivšim pripadnicima oružanih snaga Mjanmara (Tatmadaw). To je glavna organizacija u zemlji koja utječe na socijalna i gospodarska pitanja povezana s vojskom.
                                    Oružane snage Mjanmara (Tatmadaw) pod vodstvom vrhovnog zapovjednika Min Aung Hlainga državnim su udarom 1. veljače 2021. preuzele vlast od legitimne civilne vlade i osnovale Državno upravno vijeće radi izvršavanja zakonodavnih, izvršnih i pravosudnih ovlasti države. S ciljem izvršavanja tih ovlasti 2. veljače uspostavljeno je Državno upravno vijeće, čime je demokratski izabrana vlada spriječena u izvršavanju svojeg mandata.

                                    21.6.2021.”

                                    Prema mandatu Organizacije ratnih veterana Mjanmara, ta nevladina organizacija djeluje kao pričuvna snaga Tatmadawa i sudjeluje u oblikovanju nacionalne obrambene i sigurnosne politike. Ta organizacija usto organizira prorežimske skupove i uvježbava narodne paravojne postrojbe, čime pruža potporu Tatmadawu u provođenju aktivnosti kojima se ugrožavaju demokracija i vladavina prava u Mjanmaru/Burmi.
                                    Središnju skupinu pokrovitelja Organizacije ratnih veterana Mjanmara čine visokorangirane osobe u Tatmadawu, kao što su vrhovni zapovjednik Min Aung Hlaing i zamjenik vrhovnog zapovjednika Soe Win. Članovi Organizacije ratnih veterana Mjanmara dio su upravljačke strukture vojnih konglomerata – društava Myanmar Economic Holdings Limited i Myanmar Economic Corporation Limited. Stoga je Organizacija ratnih veterana Mjanmara povezana s osobama i subjektima uvrštenima na popise iz Odluke Vijeća 2013/184/ZVSP i Uredbe Vijeća (EU) br. 401/2013.


title: Provedbena uredba Vijeća (EU) 2021/999 od 21. lipnja 2021. o provedbi članka 8.a stavka 1. Uredbe (EZ) br. 765/2006 o mjerama ograničavanja u odnosu na Bjelarus

text:
                  21.6.2021

                  HR

                  Službeni list Europske unije

                  LI 219/55

         PROVEDBENA UREDBA VIJEĆA (EU) 2021/999
         od 21. lipnja 2021.
         o provedbi članka 8.a stavka 1. Uredbe (EZ) br. 765/2006 o mjerama ograničavanja u odnosu na Bjelarus
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EZ) br. 765/2006 od 18. svibnja 2006. o mjerama ograničavanja u odnosu na Bjelarus (1), a posebno njezin članak 8.a stavak 1.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 18. svibnja 2006. donijelo Uredbu (EZ) br. 765/2006 o mjerama ograničavanja u odnosu na Bjelarus.

                     (2)

                     Europsko vijeće 24. i 25. svibnja 2021. usvojilo je zaključke u kojima je snažno osudilo prisilno prizemljenje leta društva Ryanair u Minsku, u Bjelarusu, 23. svibnja 2021., kojim je ugrožena sigurnost zračnog prometa, i pritvaranje od strane bjeloruskih vlasti novinara Ramana Prataseviča i Sofije Sapege. Pozvalo je Vijeće da na temelju relevantnog okvira za sankcije što prije donese dodatna uvrštenja osoba i subjekata na popis.

                     (3)

                     S obzirom na ozbiljnost tog incidenta na popis fizičkih i pravnih osoba, subjekata i tijela koji podliježu mjerama ograničavanja iz Priloga I. Uredbi (EZ) br. 765/2006 trebalo bi uvrstiti još jedan subjekt.

                     (4)

                     Prilog I. Uredbi (EZ) br. 765/2006 trebalo bi stoga na odgovarajući način izmijeniti,

               DONIJELO JE OVU UREDBU:

            Članak 1.
            Prilog I. Uredbi (EZ) br. 765/2006 mijenja se u skladu s Prilogom ovoj Uredbi.

            Članak 2.
            Ova Uredba stupa na snagu na dan objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Luxembourgu 21. lipnja 2021.

                  Za Vijeće

                  Predsjednik

               J. BORRELL FONTELLES

            (1)  SL L 134, 20.5.2006., str. 1.

            PRILOG
            Prilog I. Uredbi (EZ) br. 765/2006 mijenja se kako slijedi:

                        1.

                        u tablicu „B Pravne osobe, subjekti i tijela iz članka 2. stavka 1.” dodaje se sljedeći subjekt:

                                    Imena
                                    Transliteracija bjeloruskog načina pisanja
                                    Transliteracija ruskog načina pisanja

                                    Imena
                                    (bjeloruski način pisanja)
                                    (ruski način pisanja)

                                    Identifikacijski podaci

                                    Razlozi za uvrštenje na popis

                                    Datum uvrštenja na popis

                                    „15.

                                    Belaeronavigatsia
                                    Poduzeće u državnom vlasništvu

                                    bjeloruski: Белаэронавiгация
                                    Дзяржаўнае прадпрыемства

                                    Adresa: 19 Korotkevich Str., Minsk, 220039, Republika Bjelarus
                                    Tel.: +375 (17) 215-40-51

                                    Poduzeće u državnom vlasništvu BELAERONAVIGATSIA odgovorno je za kontrolu bjeloruskog zračnog prometa. Stoga snosi odgovornost za preusmjeravanje putničkog zrakoplova na letu FR4978 u zračnu luku Minsk bez odgovarajućeg opravdanja 23. svibnja 2021. Cilj te politički motivirane odluke bilo je uhićenje i pritvaranje oporbenog novinara Ramana Prataseviča i Sofije Sapege i oblik je represije protiv civilnog društva i demokratske oporbe u Bjelarusu.

                                    21.6.2021.”

                                    ruski: Белаэронавигация
                                    Государственное предприятие

                                    Telefaks: +375 (17) 213-41-63
                                    Internetska stranica: http://www.ban.by/
                                    E-adresa: office@ban.by
                                    Datum registracije: 1996.

                                    Poduzeće u državnom vlasništvu BELAERONAVIGATSIA stoga je odgovorno za represiju protiv civilnog društva i demokratske oporbe.


title: Provedbena uredba Komisije (EU) 2021/1008 оd 21. lipnja 2021. o izmjeni Priloga I. Provedbenoj uredbi (EU) 2021/620 u pogledu statusa „slobodno od bolesti” Hrvatske i jedne regije Portugala za infekcije bakterijama Brucella abortus, B. melitensis i B. suis u populaciji govedâ, izmjeni Priloga VIII. toj uredbi u pogledu statusa „slobodno od bolesti” Litve i određenih regija Njemačke, Italije i Portugala za infekciju virusom bolesti plavog jezika (serotipovi 1–24) te o izmjeni Priloga XIII. toj uredbi u pogledu statusa „slobodno od bolesti” Danske i Finske za zaraznu hematopoetsku nekrozu (ZHN) (Tekst značajan za EGP)

text:
                  22.6.2021

                  HR

                  Službeni list Europske unije

                  L 222/12

         PROVEDBENA UREDBA KOMISIJE (EU) 2021/1008
         оd 21. lipnja 2021.
         o izmjeni Priloga I. Provedbenoj uredbi (EU) 2021/620 u pogledu statusa „slobodno od bolesti” Hrvatske i jedne regije Portugala za infekcije bakterijama Brucella abortus, B. melitensis i B. suis u populaciji govedâ, izmjeni Priloga VIII. toj uredbi u pogledu statusa „slobodno od bolesti” Litve i određenih regija Njemačke, Italije i Portugala za infekciju virusom bolesti plavog jezika (serotipovi 1–24) te o izmjeni Priloga XIII. toj uredbi u pogledu statusa „slobodno od bolesti” Danske i Finske za zaraznu hematopoetsku nekrozu (ZHN)
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2016/429 Europskog parlamenta i Vijeća od 9. ožujka 2016. o prenosivim bolestima životinja te o izmjeni i stavljanju izvan snage određenih akata u području zdravlja životinja („Zakon o zdravlju životinja”) (1), a posebno njezin članak 36. stavak 4.,
         budući da:

                     (1)

                     Uredbom (EU) 2016/429 utvrđena su posebna pravila za bolesti uvrštene na popis u skladu s njezinim člankom 5. stavkom 1. (bolesti s popisa), a njezinim člankom 9. utvrđeno je na koji se način ta pravila trebaju primjenjivati na različite kategorije bolesti s popisa. Člankom 36. te uredbe također je utvrđeno da u pogledu određenih bolesti s popisa iz članka 9. stavka 1. točaka (b) i (c) te uredbe status „slobodno od bolesti” za države, njihove zone ili kompartmente odobrava Komisija.

                     (2)

                     Nadalje, člankom 280. Uredbe (EU) 2016/429 predviđeno je održavanje postojećeg statusa „slobodno od bolesti” država članica ili njihovih zona ili kompartmenata za određene bolesti s popisa koji je Komisija odobrila u skladu s, među ostalim, Direktivom Vijeća 64/432/EEZ (2). Osim toga, člankom 84. Delegirane uredbe Komisije (EU) 2020/689 (3) pravila utvrđena Uredbom (EU) 2016/429 dopunjena su u tom pogledu prijelaznim mjerama u vezi s određenim postojećim statusima „slobodno od bolesti”. Konkretno, tom je odredbom utvrđeno da se za države članice (ili njihove zone) koje imaju odobren status „slobodno od bolesti” od prije datuma početka primjene te delegirane uredbe smatra da imaju odobren status „slobodno od bolesti” za infekciju bakterijama Brucella abortus, B. melitensis i B.suis| u populaciji goveda ako im je status „slobodno od bruceloze” dodijeljen u skladu s Direktivom 64/432/EEZ.

                     (3)

                     U Odluci Komisije 2003/467/EZ, (4) donesenoj u skladu s Direktivom 64/432/EEZ, navedene su, između ostalog, države članice i njihove regije koje su proglašene službeno slobodnima od bruceloze, kad je riječ o stadima goveda. Provedbenom uredbom Komisije (EU) 2021/620 (5) stavljena je izvan snage i zamijenjena Odluka 2003/467/EZ. Tom provedbenom uredbom utvrđeno je, među ostalim, da su države članice ili njihove zone koje imaju status „slobodno od bolesti” kad je riječ o infekciji bakterijama Brucella abortus, B. melitensis i B. suis u populaciji goveda navedene na popisu u njezinu Prilogu I. dijelu I. poglavlju 1. Hrvatska je u Odluci 2003/467/EZ navedena kao država članica službeno proglašena slobodnom od bruceloze kad je riječ o stadima goveda. Stoga bi u dijelu I. poglavlju 1. Priloga I. Provedbenoj uredbi (EU) 2021/620 Hrvatsku sada trebalo uvrstiti u popis država članica ili njihovih zona koje imaju status države ili zone slobodne od infekcije bakterijama Brucella abortus, B. melitensis i B. suis u populaciji goveda. Prilog I. Provedbenoj uredbi (EU) 2021/620 trebalo bi stoga na odgovarajući način izmijeniti.

                     (4)

                     Osim toga, Portugal je Komisiji dostavio informacije kojima se dokazuje da određene zone te države članice ispunjavaju zahtjeve utvrđene Delegiranom uredbom (EU) 2020/689 kako bi te zone bile proglašene slobodnima od infekcije bakterijama Brucella abortus, B. melitensis i B. suis u populaciji goveda. Dio I poglavlje 1. Priloga I. Provedbenoj uredbi (EU) 2021/620 trebalo bi stoga izmijeniti i uključiti te zone Portugala.

                     (5)

                     Provedbenom uredbom (EU) 2021/620 također je utvrđeno da su države članice ili njihove zone koje imaju status države ili zone slobodne od infekcije virusom bolesti plavog jezika (serotipovi 1–24) („infekcija virusom BPJ-a”) navedene u njezinu Prilogu VIII. dijelu I.

                     (6)

                     Litva za cijelo svoje državno područje te Njemačka, Italija i Portugal za nekoliko svojih zona dostavile su Komisiji informacije kojima se dokazuje da su uvjeti za priznavanje statusa „slobodno od bolesti” u pogledu infekcije virusom BPJ-a utvrđeni Delegiranom uredbom (EU) 2020/689 ispunjeni. Dio I Priloga VIII. Provedbenoj uredbi (EU) 2021/620 trebalo bi stoga izmijeniti i uključiti cijelo državno područje Litve kao i te zone Njemačke, Italije i Portugala.

                     (7)

                     Provedbenom uredbom (EU) 2021/620 također je utvrđeno da su države članice ili njihove zone koje imaju status države ili zone slobodne od zarazne hematopoetske nekroze (ZHN) navedene u njezinu Prilogu XIII. dijelu I. Cijelo državno područje Danske i Finske trenutačno je navedeno u popisu u dijelu I tog priloga kao područje slobodno od ZHN-a. Međutim, te države članice nedavno su obavijestile Komisiju od izbijanju ZHN-a na svojem državnom području. Dio I. Priloga XIII. Provedbenoj uredbi (EU) 2021/620 trebalo bi stoga na odgovarajući način izmijeniti.

                     (8)

                     Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Prilozi I., VIII. i XIII. Provedbenoj uredbi (EU) 2021/620 mijenjaju se u skladu s Prilogom ovoj Uredbi.

            Članak 2.
            Ova Uredba stupa na snagu trećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 21. lipnja 2021.

                  Za Komisiju

                  Predsjednica

               Ursula VON DER LEYEN

            (1)  SL L 84, 31.3.2016., str. 1.

            (2)  Direktiva Vijeća 64/432/EEZ od 26. lipnja 1964. o zdravstvenim problemima životinja koji utječu na trgovinu govedima i svinjama unutar Zajednice (SL 121, 29.7.1964., str. 1977.).

            (3)  Delegirana uredba Komisije (EU) 2020/689 оd 17. prosinca 2019. o dopuni Uredbe (EU) 2016/429 Europskog parlamenta i Vijeća u pogledu pravila o nadziranju, programima iskorjenjivanja i statusu „slobodno od bolesti” za određene bolesti s popisa i emergentne bolesti (SL L 174, 3.6.2020., str. 211.).

            (4)  Odluka Komisije 2003/467/EZ od 23. lipnja 2003. o uvođenju službenog statusa slobodnog od tuberkuloze, bruceloze i enzootske leukoze goveda nekim državama članicama i regijama država članica u pogledu stada goveda (SL L 156, 25.6.2003., str. 74.).

            (5)  Provedbena uredba Komisije (EU) 2021/620 оd 15. travnja 2021. o utvrđivanju pravila za primjenu Uredbe (EU) 2016/429 Europskog parlamenta i Vijeća u pogledu odobravanja statusa „slobodno od bolesti” i statusa područja na kojemu se ne provodi cijepljenje za određene države članice ili njihove zone ili kompartmente s obzirom na određene bolesti s popisa te u pogledu odobravanja programa iskorjenjivanja tih bolesti s popisa (SL L 131, 16.4.2021., str. 78.).

            PRILOG
            Prilozi I., VIII. i XIII. Provedbenoj uredbi (EU) 2021/620 mijenjaju se kako slijedi:

                        1.

                        U Prilogu I. dio I. poglavlje 1. mijenja se kako slijedi:

                                    (a)

                                    nakon unosa za Francusku a prije unosa za Italiju umeće se sljedeći unos za Hrvatsku:

                                                „Hrvatska

                                                Cijelo državno područje”

                                    (b)

                                    unos za Portugal zamjenjuje se sljedećim:

                                                „Portugal

                                                Região Algarve: svi distritos
                                                Região Autónoma dos Açores: Ilhas de Corvo, Faial, Flores, Graciosa, Pico, São Jorge, Santa Maria, Terceira
                                                Região Centro: distritos Aveiro, Viseu, Guarda, Coimbra, Leiria, Castelo Branco”

                        2.

                        u Prilogu VIII. dio I. mijenja se kako slijedi:

                                    (a)

                                    unos za Njemačku zamjenjuje se sljedećim:

                                                „Njemačka

                                                Bundesland Baden-Württemberg

                                                            —

                                                            Landkreis Lörrach

                                                            —

                                                            Landkreis Waldshut

                                                            —

                                                            Landkreis Konstanz

                                                            —

                                                            Landkreis Tuttlingen

                                                            —

                                                            Landkreis Sigmaringen

                                                            —

                                                            Bodenseekreis

                                                            —

                                                            Landkreis Ravensburg

                                                            —

                                                            Landkreis Biberach

                                                            —

                                                            Alb-Donau-Kreis

                                                            —

                                                            Stadtkreis Ulm

                                                            —

                                                            Landkreis Göppingen

                                                            —

                                                            Landkreis Heidenheim

                                                            —

                                                            Ostalbkreis

                                                            —

                                                            Landkreis Schwäbisch Hall

                                                            —

                                                            Main-Tauber-Kreis

                                                            —

                                                            sljedeći gradovi i općine u Landkreis Esslingen: Altbach, Altdorf, Baltmannsweiler, Bempflingen, Beuren, Bissingen a.d.Teck, Deizisau, Dettingen unter Teck, Erkenbrechtsweiler, Frickenhausen, Großbettlingen, Hochdorf, Holzmaden, Kirchheim unter Teck, Köngen, Kohlberg, Lichtenwald, Neidlingen, Neuffen, Notzingen, Nürtingen, Oberboihingen, Ohmden, Owen, Plochingen, Reichenbach a.d. Fils, Unterensingen, Weilheim a.d.Teck, Wendlingen am Neckar, Wernau (Neckar), Lenningen

                                                            —

                                                            sljedeći gradovi i općine u Rems-Murr-Kreis: Alfdorf, Allmersbach im Tal, Althütte, Auenwald, Großerlach, Kaisersbach, Murrhardt, Plüderhausen, Rudersberg, Schorndorf, Sulzbach a.d. Murr, Urbach, Weissach im Tal, Welzheim, Winterbach, Berglen, Remshalden

                                                            —

                                                            sljedeći gradovi i općine u Hohenlohekreis: Dörzbach, Ingelfingen, Krautheim, Künzelsau, Kupferzell, Mulfingen, Neuenstein, Niedernhall, Waldenburg, Weißbach

                                                            —

                                                            sljedeći gradovi i općine u Neckar-Odenwald-Kreis: Hardheim, Höpfingen, Rosenberg, Ravenstein

                                                            —

                                                            sljedeći gradovi i općine u Landkreis Breisgau-Hochschwarzwald: Auggen, Badenweiler, Feldberg, Friedenweiler, Lenzkirch, Löffingen, Müllheim, Schluchsee, Sulzburg

                                                            —

                                                            sljedeći gradovi i općine u Schwarzwald-Baar-Kreis: Bad Dürrheim, Blumberg, Bräunlingen, Donaueschingen, Hüfingen, Tuningen, Brigachtal

                                                            —

                                                            sljedeći gradovi i općine u Landkreis Reutlingen: Dettingen a.d. Erms, Eningen unter Achalm, Gomadingen, Grabenstetten, Grafenberg, Hayingen, Hülben, Mehrstetten, Metzingen, Münsingen, Pfronstetten, Pfullingen, Riederich, Trochtelfingen, Bad Urach, Zwiefalten, Gutsbez. Münsingen, Römerstein, Engstingen, Hohenstein, Sonnenbühl, Lichtenstein, Sankt Johann

                                                            —

                                                            sljedeći gradovi i općine u Landkreis Zollernalbkreis: Bitz, Burladingen, Hausen am Tann, Jungingen, Meßstetten, Nusplingen, Obernheim, Straßberg, Winterlingen, Albstadt

                                                                        —

                                                                        Bundesland Bayern

                                                                        —

                                                                        Bundesland Berlin

                                                                        —

                                                                        Bundesland Brandenburg

                                                                        —

                                                                        Bundesland Bremen

                                                                        —

                                                                        Bundesland Hamburg

                                                                        —

                                                                        Bundesland Hessen:

                                                            —

                                                            sljedeći gradovi i općine u Lahn-Dill-Kreis: Dietzhölztal, Eschenburg, Siegbach, Mittenaar, Hohenahr, Bischoffen, Lahnau

                                                            —

                                                            sljedeći gradovi i općine u sljedeće općine u Landkreis Gießen: Stadt Allendorf, Biebertal, Buseck, Fernwald, Gießen, Grünberg, Heuchelheim, Hungen, Laubach, Lich, Linden, Lollar, Pohlheim, Rabenau, Reiskirchen, Staufenberg, Wettenberg

                                                            —

                                                            sljedeći gradovi i općine u Main-Kinzig-Kreis: Bad Orb, Bad Soden-Salmünster, Biebergemünd, Birstein, Brachttal, Bruchköbel, Erlensee, Flörsbachtal,Freigericht, Gelnhausen, Gründau, Gutsbezirk Spessart, Hammersbach, Hasselroth, Jossgrund, Langenselbold, Linsengericht, Neuberg, Nidderau, Rodenbach, Ronneburg, Schöneck, Schlüchtern, Sinntal, Steinau an der Straße, Wächtersbach

                                                            —

                                                            sljedeći gradovi i općine u Wetteraukreis: Altenstadt, Bad Nauheim, Büdingen, Echzell, Florstadt, Gedern, Glauburg, Hirzenhain, Kefenrod, Limeshain, Münzenberg, Nidda, Niddatal, Ortenberg, Ranstadt, Reichelsheim, Rockenberg, Wölfersheim, Wöllstadt

                                                            —

                                                            Landkreis Hersfeld-Rotenburg

                                                            —

                                                            Landkreis Kassel

                                                            —

                                                            Landkreis Fulda

                                                            —

                                                            Landkreis Waldeck-Frankenberg

                                                            —

                                                            Schwalm-Eder-Kreis

                                                            —

                                                            Stadt Kassel

                                                            —

                                                            Vogelsbergkreis

                                                            —

                                                            Werra-Meißner-Kreis

                                                            —

                                                            Landkreis Marburg Biedenkopf

                                                                        —

                                                                        Bundesland Mecklenburg-Vorpommern

                                                                        —

                                                                        Bundesland Niedersachsen

                                                                        —

                                                                        Bundesland Nordrhein-Westfalen:

                                                            —

                                                            Landkreis Borken,

                                                            —

                                                            Landkreis Coesfeld,

                                                            —

                                                            Ennepe-Ruhr-Kreis

                                                            —

                                                            Landkreis Gütersloh,

                                                            —

                                                            Stadt Hagen

                                                            —

                                                            Landkreis Herford,

                                                            —

                                                            Hochsauerlandkreis

                                                            —

                                                            Landkreis Höxter,

                                                            —

                                                            sljedeći gradovi i općine u Landkreis Kleve: Bedburg-Hau, Emmerich am Rhein, Geldern, Goch, Issum, Kalkar, Kerken, Kevelaer, Kleve, Kranenburg, Rees, Rheurdt, Uedem, Weeze

                                                            —

                                                            Landkreis Lippe,

                                                            —

                                                            Märkischer Kreis

                                                            —

                                                            sljedeći gradovi i općine u sljedeće općine u Landkreis Mettmann: Heiligenhaus, Velbert, Wülfrath

                                                            —

                                                            Landkreis Minden-Lübbecke,

                                                            —

                                                            Sljedeći gradovi i općine u Oberbergischen Kreis: Bergneustadt, Radevormwald

                                                            —

                                                            Landkreis Olpe

                                                            —

                                                            Landkreis Paderborn,

                                                            —

                                                            Landkreis Recklinghausen,

                                                            —

                                                            sljedeći gradovi i općine u sljedeće općine u Landkreis Siegen-Wittgenstein: Netphen, Kreuztal, Hilchenbach, Erndtebrüch, Bad Laasphe, Bad Berleburg

                                                            —

                                                            Landkreis Soest,

                                                            —

                                                            Landkreis Steinfurt,

                                                            —

                                                            Landkreis Unna,

                                                            —

                                                            Landkreis Warendorf,

                                                            —

                                                            Landkreis Wesel,

                                                            —

                                                            Stadt Bielefeld,

                                                            —

                                                            Stadt Bochum,

                                                            —

                                                            Stadt Bottrop,

                                                            —

                                                            Stadt Dortmund,

                                                            —

                                                            Stadt Duisburg,

                                                            —

                                                            Stadt Essen,

                                                            —

                                                            Stadt Gelsenkirchen,

                                                            —

                                                            Stadt Hamm,

                                                            —

                                                            Stadt Herne,

                                                            —

                                                            Stadt Mülheim an der Ruhr,

                                                            —

                                                            Stadt Münster (Westfalen),

                                                            —

                                                            Stadt Oberhausen

                                                                        —

                                                                        Bundesland Sachsen

                                                                        —

                                                                        Bundesland Sachsen-Anhalt

                                                                        —

                                                                        Bundesland Schleswig-Holstein

                                                                        —

                                                                        Bundesland Thüringen’

                                    (b)

                                    unos za Italiju zamjenjuje se sljedećim:

                                                „Italija

                                                Provincia Autonoma di Bolzano - Alto Adige
                                                Regione Valle d’Aosta
                                                Regione Friuli Venezia Giulia’

                                    (c)

                                    nakon unosa za Latviju a prije unosa za Mađarsku umeće se sljedeći unos za Litvu:

                                                „Litva

                                                Cijelo državno područje”

                                    (d)

                                    nakon unosa za Poljsku a prije unosa za Sloveniju umeće se sljedeći unos za Portugal:

                                                „Portugal

                                                Cijelo državno područje osim Região Algarve”

                        3.

                        u Prilogu XIII. dio I. mijenja se kako slijedi:

                                    (a)

                                    unos za Dansku zamjenjuje se sljedećim:

                                                „Danska

                                                Cijelo državno područje osim područja vodenog sliva Rohden Å, Sneum Å, Vidå, Lindenborg Å i Århus Å”

                                    (b)

                                    unos za Finsku zamjenjuje se sljedećim:

                                                „Finska

                                                Cijelo državno područje osim:

                                                            —

                                                            obalnog kompartmenta u području Ii, Kuivaniemi

                                                            —

                                                            obalnog kompartmenta koji se sastoji od dijelova općina Föglö, Lumparland, Lemland, Vårdö koji se nalaze unutar kruga radijusa 11,466 km centrirani na koordinatama WGS84 Lat 60,013565060°, Lon 20,317617393°

                                                            —

                                                            područja vodenih slivova: 14.72 Virmasvesi, 14.73 Nilakka, 4.74 područje Saarijärvi i 4.41 područje Pielinen”


title: Provedbena uredba Komisije (EU) 2021/1016 оd 21. lipnja 2021. o 321. izmjeni Uredbe Vijeća (EZ) br. 881/2002 o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom

text:
                  22.6.2021

                  HR

                  Službeni list Europske unije

                  LI 222/1

         PROVEDBENA UREDBA KOMISIJE (EU) 2021/1016
         оd 21. lipnja 2021.
         o 321. izmjeni Uredbe Vijeća (EZ) br. 881/2002 o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EZ) br. 881/2002 od 27. svibnja 2002. o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom (1), a posebno njezin članak 7. stavak 1. točku (a) i članak 7.a stavak 1.,
         budući da:

                     (1)

                     U Prilogu I. Uredbi (EZ) br. 881/2002 navode se osobe, skupine i subjekti na koje se odnosi zamrzavanje financijskih sredstava i gospodarskih izvora na temelju te uredbe.

                     (2)

                     Odbor za sankcije Vijeća sigurnosti Ujedinjenih naroda odlučio je 17. lipnja 2021. dodati jedan unos na popis osoba, skupina i subjekata na koje treba primjenjivati zamrzavanje financijskih sredstava i gospodarskih izvora.

                     (3)

                     Prilog I. Uredbi (EZ) br. 881/2002 trebalo bi stoga na odgovarajući način izmijeniti.

                     (4)

                     Kako bi se osigurala djelotvornost mjera predviđenih ovom Uredbom, ona bi trebala odmah stupiti na snagu,

               DONIJELA JE OVU UREDBU:

            Članak 1.
            Prilog I. Uredbi (EZ) br. 881/2002 mijenja se u skladu s Prilogom ovoj Uredbi.

            Članak 2.
            Ova Uredba stupa na snagu na dan objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 21. lipnja 2021.

                  Za Komisiju,

                  u ime predsjednice,

                  Glavni direktor

                  Glavna uprava za financijsku stabilnost, financijske usluge i uniju tržišta kapitala

            (1)  SL L 139, 29.5.2002., str. 9.

            PRILOG
            U Prilogu I. Uredbi (EZ) br. 881/2002 pod naslov „Fizičke osobe” dodaje se sljedeći unos:

               „Mohammad Ali Al Habbo (izvorno pismo: محمد علي الحبو) (pouzdana lažna imena: (a) Mohamad Abdulkarim; (b) Muhammad Abd-al-Karim; nepouzdana lažna imena: (a) Al-Hebo; (b) Al-Habu; (c) Alhobo; (d) Habo; (e) Hebbo; (f) Habu). Datum rođenja: (a) 1. 10. 1983.; (b) 15. 3. 1983.; (c) 1. 1. 1980. Mjesto rođenja: Raqqa, Sirijska Arapska Republika. Državljanstvo: sirijsko. Broj putovnice: 00814L001424 (sirijska putovnica). Nacionalni identifikacijski broj: (a) 10716775 (sirijska nacionalna osobna iskaznica); (b) 2020316097 (sirijska nacionalna osobna iskaznica); (c) 2020409266 (sirijska nacionalna osobna iskaznica). Adresa: (a) Gaziantep, Turska (od 2016.); (b) Raqqa, Sirijska Arapska Republika. Ostale informacije: posrednik sa sjedištem u Turskoj koji pruža financijske usluge Islamskoj državi u Iraku i Levantu ili je takvim uslugama podupire, a koja je navedena na popisu kao Al-Qaida u Iraku. Datum uvrštenja iz članka 7.d stavka 2. točke (i): 17. 6. 2021.”


title: Provedbena uredba Komisije (EU) 2021/1406 od 26. kolovoza 2021. o odstupanju od pravila o dokazu o podrijetlu predviđenih Provedbenom uredbom (EU) 2020/761 koja se primjenjuju na određene uvozne carinske kvote za meso peradi i o izmjeni Provedbene uredbe (EU) 2020/761 u pogledu količina sira dostupnih za izvozne dozvole u SAD

text:
                  27.8.2021

                  HR

                  Službeni list Europske unije

                  L 303/4

         PROVEDBENA UREDBA KOMISIJE (EU) 2021/1406
         od 26. kolovoza 2021.
         o odstupanju od pravila o dokazu o podrijetlu predviđenih Provedbenom uredbom (EU) 2020/761 koja se primjenjuju na određene uvozne carinske kvote za meso peradi i o izmjeni Provedbene uredbe (EU) 2020/761 u pogledu količina sira dostupnih za izvozne dozvole u SAD
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 187. i članak 223. stavak 3.,
         uzimajući u obzir Uredbu (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike i o stavljanju izvan snage uredaba Vijeća (EEZ) br. 352/78, (EZ) br. 165/94, (EZ) br. 2799/98, (EZ) br. 814/2000, (EZ) br. 1290/2005 i (EZ) br. 485/2008 (2), a posebno njezin članak 66. stavak 4.,
         uzimajući u obzir Uredbu (EU) br. 510/2014 Europskog parlamenta i Vijeća od 16. travnja 2014. o utvrđivanju trgovinskih aranžmana primjenjivih na određenu robu dobivenu preradom poljoprivrednih proizvoda i stavljanju izvan snage uredaba Vijeća (EZ) br. 1216/2009 i (EZ) br. 614/2009 (3), a posebno njezin članak 9. prvi stavak točke od (a) do (d) i članak 16. stavak 1.,
         budući da:

                     (1)

                     Provedbenom uredbom Komisije (EU) 2020/761 (4) utvrđena su pravila za upravljanje uvoznim i izvoznim carinskim kvotama za poljoprivredne proizvode kojima se upravlja u okviru sustava uvoznih i izvoznih dozvola te su predviđena posebna pravila.

                     (2)

                     Provedbenom uredbom Komisije (EU) 2021/760 (5) izmijenjen je Prilog XII. Provedbenoj uredbi (EU) 2020/761 u pogledu pravila koja se primjenjuju na carinske kvote pod rednim brojevima 09.4410, 09.4411 i 09.4420 (meso peradi). Novim pravilima propisano je da gospodarski subjekti moraju dokazati podrijetlo robe za puštanje u slobodan promet u skladu s člancima 57., 58. i 59. Uredbe Komisije (EU) 2015/2447 (6).

                     (3)

                     Taj se zahtjev primjenjuje od 1. lipnja 2021., datuma početka prvog razdoblja podnošenja zahtjeva za izdavanje dozvole nakon stupanja na snagu Provedbene uredbe (EU) 2021/760.

                     (4)

                     S obzirom na poteškoće s kojima se suočavaju tijela trećih zemalja pri izdavanju potvrde o podrijetlu u skladu s novim pravilima, neki gospodarski subjekti nisu mogli podnijeti potrebne dokumente carini i roba nije mogla biti puštena u slobodni promet u Europskoj uniji.

                     (5)

                     Radi nesmetanog protoka robe na razini carine trebalo bi predvidjeti odstupanje od novih pravila tijekom određenog razdoblja ako treće zemlje ili gospodarski subjekti ne mogu dokazati podrijetlo robe u skladu s člancima 57., 58. i 59. Uredbe (EU) 2015/2447.

                     (6)

                     Odstupanje bi se trebalo primjenjivati od datuma početka primjene članka 1. Provedbene uredbe (EU) 2021/760, kojom je izmijenjen Prilog XII. Provedbenoj uredbi (EU) 2020/761.

                     (7)

                     U Prilogu XIV.5. (Mlijeko i mliječni proizvodi) Provedbenoj uredbi (EU) 2020/761 u dijelu B.1. utvrđuju se izvozne kvote koje su otvorile Sjedinjene Američke Države te se navode količine koje gospodarski subjekti iz EU-a mogu izvoziti u SAD u okviru tih kvota.

                     (8)

                     SAD je 6. srpnja 2021. u službenom registru SAD-a (7) objavio nove količine uvoznih kvota za sir prilagođene nakon povlačenja Ujedinjene Kraljevine iz Europske unije. Stoga je potrebno izmijeniti količine za carinske kvote iz Priloga XIV.5. dijela B.1. Provedbene uredbe (EU) 2020/761 prije početka razdoblja podnošenja zahtjeva 1. rujna 2021.

                     (9)

                     Provedbenu uredbu (EU) 2020/761 trebalo bi stoga na odgovarajući način izmijeniti.

                     (10)

                     Zbog hitne potrebe za provedbom odstupanja od Provedbene uredbe (EU) 2020/761 i njezine izmjene ova bi Uredba trebala stupiti na snagu na dan objave u Službenom listu Europske unije.

                     (11)

                     Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,

               DONIJELA JE OVU UREDBU:

            Članak 1.
            Odstupanje od Provedbene uredbe (EU) 2020/761
            Odstupajući od pravila o dokazu o podrijetlu za puštanje u slobodni promet utvrđenog u Prilogu XII. Provedbenoj uredbi (EU) 2020/761 u pogledu carinskih kvota pod rednim brojevima 09.4410, 09.4411 i 09.4420, carinska tijela mogu zahtijevati alternativne dokaze potrebne za dokazivanje podrijetla proizvoda ako gospodarski subjekti u razdoblju od 1. lipnja do 31. prosinca 2021. ne mogu dostaviti potvrdu o podrijetlu iz članaka 57., 58. i 59. Uredbe (EU) 2015/2447.

            Članak 2.
            Izmjena Provedbene uredbe (EU) 2020/761
            U Prilogu XIV.5. Uredbi (EU) 2020/761 tablica iz dijela B.1. zamjenjuje se tablicom iz Priloga ovoj Uredbi.

            Članak 3.

                  Stupanje na snagu i primjena

            Ova Uredba stupa na snagu na dan objave u Službenom listu Europske unije.
            Članak 1. primjenjuje se od 1. lipnja 2021.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 26. kolovoza 2021.

                  Za Komisiju

                  Predsjednica

               Ursula VON DER LEYEN

            (1)  SL L 347, 20.12.2013., str. 671.

            (2)  SL L 347, 20.12.2013., str. 549.

            (3)  SL L 150, 20.5.2014., str. 1.

            (4)  Provedbena uredba Komisije (EU) 2020/761 оd 17. prosinca 2019. o utvrđivanju pravila za primjenu uredbi (EU) br. 1306/2013, (EU) br. 1308/2013 i (EU) br. 510/2014 Europskog parlamenta i Vijeća u pogledu sustava upravljanja carinskim kvotama na temelju dozvola (SL L 185, 12.6.2020., str. 24.).

            (5)  Provedbena uredba Komisije (EU) 2021/760 оd 7. svibnja 2021. o izmjeni provedbenih uredaba (EU) 2020/761 i (EU) 2020/1988 u pogledu sustava upravljanja određenim carinskim kvotama na temelju dozvola te o stavljanju izvan snage Provedbene uredbe (EU) 2020/991 (SL L 162, 10.5.2021., str. 25.).

            (6)  Provedbena uredba Komisije (EU) 2015/2447 оd 24. studenoga 2015. o utvrđivanju detaljnih pravila za provedbu određenih odredbi Uredbe (EU) br. 952/2013 Europskog parlamenta i Vijeća o Carinskom zakoniku Unije (SL L 343, 29.12.2015., str. 558.).

            (7)  https://www.federalregister.gov/public-inspection/2021-14344/modification-of-united-states-tariff-rate-quotas-and-the-harmonized-tariff-schedule.

            PRILOG

                           „Oznaka skupine u skladu s dodatnim napomenama iz poglavlja 4. harmonizirane tarifne nomenklature Sjedinjenih Američkih Država

                           Oznaka kvote

                           Raspoloživa godišnja količina

                           Broj skupine

                           Naziv skupine

                           kg

                           (1)

                           (2)

                           (3)

                           (4)

                           16

                           Not specifically provided for (NSPF)

                           16-Tokio

                           835 712

                           16- Uruguay

                           3 168 597

                           17

                           Blue Mould

                           17- Uruguay

                           347 095

                           18

                           Cheddar

                           18- Uruguay

                           333 480

                           20

                           Edam/Gouda

                           20- Uruguay

                           1 100 000

                           21

                           Italian type

                           21-Uruguay

                           2 025 000

                           22

                           Swiss or Emmenthaler cheese other than with eye formation

                           22-Tokio

                           393 006

                           22- Uruguay

                           380 000

                           25

                           Swiss or Emmenthaler cheese with eye formation

                           25-Tokio

                           4 003 172

                           25- Urugvaj

                           2 420 000 ”


title: Provedbena uredba Komisije (EU) 2021/1410 оd 27. kolovoza 2021. o odobrenju pripravka Bacillus licheniformis DSM 28710 kao dodatka hrani za kokoši nesilice, manje značajne vrste peradi za nesenje, vrste peradi za rasplod i ukrasne ptice (nositelj odobrenja Huvepharma NV) (Tekst značajan za EGP)

text:
                  30.8.2021

                  HR

                  Službeni list Europske unije

                  L 304/8

         PROVEDBENA UREDBA KOMISIJE (EU) 2021/1410
         оd 27. kolovoza 2021.
         o odobrenju pripravka Bacillus licheniformis DSM 28710 kao dodatka hrani za kokoši nesilice, manje značajne vrste peradi za nesenje, vrste peradi za rasplod i ukrasne ptice (nositelj odobrenja Huvepharma NV)
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
         budući da:

                     (1)

                     Uredbom (EZ) br. 1831/2003 predviđeno je odobravanje dodataka hrani za životinje te osnove i postupci za izdavanje odobrenja.

                     (2)

                     U skladu s člankom 7. Uredbe (EZ) br. 1831/2003 podnesen je zahtjev za odobrenje pripravka Bacillus licheniformis DSM 28710. Uz zahtjev su priloženi podaci i dokumenti propisani člankom 7. stavkom 3. Uredbe (EZ) br. 1831/2003.

                     (3)

                     Zahtjev se odnosi na odobrenje pripravka Bacillus licheniformis DSM 28710 kao dodatka hrani za kokoši nesilice, manje značajne vrste peradi za nesenje, vrste peradi za rasplod i ukrasne ptice, i njegovo razvrstavanje u kategoriju „zootehnički dodaci”.

                     (4)

                     Europska agencija za sigurnost hrane („Agencija”) u mišljenju od 28. siječnja 2021. (2) zaključila je da pripravak Bacillus licheniformis DSM 28710 u predloženim uvjetima uporabe nema štetan učinak na zdravlje životinja, sigurnost potrošača ni okoliš. Zaključila je i da se u nedostatku podataka ne mogu donijeti zaključci o potencijalu tog dodatka da nadraži za kožu/oči ili izazove preosjetljivost kože, ali da se smatra da on izaziva preosjetljivost dišnih putova. Stoga Komisija smatra da bi trebalo poduzeti odgovarajuće mjere zaštite kako bi se spriječili štetni učinci na zdravlje ljudi, ponajprije na zdravlje korisnikâ tog dodatka. Agencija je zaključila i da pripravak Bacillus licheniformis DSM 28710 može biti učinkovit kao zootehnički dodatak hrani za životinje. Agencija smatra da ne postoji potreba za posebnim zahtjevima za praćenje nakon stavljanja na tržište. Isto tako, potvrdila je izvješće o metodama analize tog dodataka hrani za životinje koje je dostavio referentni laboratorij osnovan Uredbom (EZ) br. 1831/2003.

                     (5)

                     Procjena pripravka Bacillus licheniformis DSM 28710 pokazala je da su ispunjeni uvjeti za odobrenje iz članka 5. Uredbe (EZ) br. 1831/2003. U skladu s tim trebalo bi odobriti uporabu tog proizvoda kako je navedeno u Prilogu ovoj Uredbi.

                     (6)

                     Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Pripravak naveden u Prilogu, koji pripada kategoriji dodataka „zootehnički dodaci” i funkcionalnoj skupini „stabilizatori crijevne flore”, odobrava se kao dodatak hrani za životinje pod uvjetima utvrđenima u Prilogu.

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 27. kolovoza 2021.

                  Za Komisiju

                  Predsjednica

               Ursula VON DER LEYEN

            (1)  SL L 268, 18.10.2003., str. 29.

            (2)  EFSA Journal 2021;19(3):6449.

            PRILOG

                        Identifikacijski broj dodatka

                        Naziv nositelja odobrenja

                        Dodatak

                        Sastav, kemijska formula, opis, analitička metoda

                        Vrsta ili kategorija životinje

                        Najviša dob

                        Najmanja količina

                        Najveća dopuštena količina

                        Ostale odredbe

                        Datum isteka važenja odobrenja

                        CFU/kg potpune krmne smjese s udjelom vlage od 12 %

                           Kategorija: zootehnički aditivi. Funkcionalna skupina: stabilizatori crijevne flore

                        4b1828

                        Huvepharma NV

                           Bacillus licheniformis DSM 28710

                           Sastav dodatka

                        Pripravak Bacillus licheniformis DSM 28710
                        sadržava najmanje:
                        3,2 × 109 CFU/g dodatka
                        Kruto stanje

                        Kokoši nesilice
                        Manje značajne vrste peradi za nesenje

                        –

                        1,6 × 109

                        –

                                    1.

                                    U uputama za uporabu dodatka i premiksâ potrebno je navesti uvjete skladištenja i stabilnost pri toplinskoj obradi.

                                    2.

                                    Može se upotrebljavati u hrani za životinje koja sadržava sljedeće dopuštene kokcidiostatike: diklazuril i lasalocid A natrij.

                                    3.

                                    Za korisnike dodatka i premiksâ subjekti koji posluju s hranom za životinje utvrđuju operativne postupke i organizacijske mjere za uklanjanje rizika od udisanja te doticaja s kožom ili očima. Ako se tim postupcima i mjerama ne može ukloniti ili smanjiti na najmanju moguću mjeru izloženost kože, očiju ili izloženost udisanjem, pri uporabi dodatka i premiksâ potrebno je nositi odgovarajuću osobnu zaštitnu opremu, uključujući zaštitu za kožu, oči i dišne organe.

                        19.9.2031.

                           Karakteristike aktivne tvari:

                        Žive spore Bacillus licheniformis DSM 28710

                        Vrste peradi za rasplod osim pura

                           Analitička metoda  (1)

                        Za određivanje brojnosti bakterije Bacillus licheniformis DSM 28710 u dodatku, premiksima i hrani za životinje:

                                    —

                                    metoda razmazivanja EN 15784

                              Za identifikaciju bakterije Bacillus licheniformis DSM 28710:

                                    —

                                    gel-elektroforeza u pulsirajućem polju (PFGE)

                        Ukrasne ptice

               (1)  Podaci o analitičkim metodama dostupni su na sljedećoj adresi referentnog laboratorija: https://ec.europa.eu/jrc/en/eurl/feed-additives/evaluation-reports


title: Provedbena uredba Komisije (EU) 2021/1411 оd 27. kolovoza 2021. o produljenju odobrenja Clostridium butyricum FERM BP-2789 kao dodatka hrani za piliće uzgajane za nesenje, pure za tov, pure uzgajane za rasplod, manje značajne ptičje vrste (osim ptica nesilica), odbijenu prasad i odbijene manje značajne vrste svinja, odobrenju za piliće za tov, prasad i prasad manje značajnih vrsta svinja te stavljanju izvan snage uredbi (EU) br. 373/2011, (EU) br. 374/2013 i (EU) br. 1108/2014 (nositelj odobrenja Miyarisan Pharmaceutical Co. Ltd kojeg zastupa Huvepharma NV Belgium) (Tekst značajan za EGP)

text:
                  30.8.2021

                  HR

                  Službeni list Europske unije

                  L 304/11

         PROVEDBENA UREDBA KOMISIJE (EU) 2021/1411
         оd 27. kolovoza 2021.
         o produljenju odobrenja Clostridium butyricum FERM BP-2789 kao dodatka hrani za piliće uzgajane za nesenje, pure za tov, pure uzgajane za rasplod, manje značajne ptičje vrste (osim ptica nesilica), odbijenu prasad i odbijene manje značajne vrste svinja, odobrenju za piliće za tov, prasad i prasad manje značajnih vrsta svinja te stavljanju izvan snage uredbi (EU) br. 373/2011, (EU) br. 374/2013 i (EU) br. 1108/2014 (nositelj odobrenja Miyarisan Pharmaceutical Co. Ltd kojeg zastupa Huvepharma NV Belgium)
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
         budući da:

                     (1)

                     Uredbom (EZ) br. 1831/2003 predviđeno je odobravanje dodataka hrani za životinje te osnove i postupci za izdavanje i produljenje odobrenja.

                     (2)

                     Pripravak Clostridium butyricum FERM BP-2789 odobren je na deset godina kao dodatak hrani za manje značajne ptičje vrste osim ptica nesilica, odbijenu prasad i manje značajne vrste svinja (odbijene) Provedbenom uredbom Komisije (EU) br. 373/2011 (2), za piliće uzgajane za nesenje Provedbenom uredbom Komisije (EU) br. 374/2013 (3) te za pure za tov i pure uzgajane za rasplod Provedbenom uredbom Komisije (EU) br. 1108/2014 (4).

                     (3)

                     U skladu s člankom 14. stavkom 1. Uredbe (EZ) br. 1831/2003 u vezi s njezinim člankom 7., nositelj odobrenja pripravka Clostridium butyricum FERM BP-2789 kao dodatka hrani za životinje podnio je zahtjev za produljenje odobrenja za piliće uzgajane za nesenje, pure za tov, pure uzgajane za rasplod, manje značajne ptičje vrste (osim ptica nesilica), odbijenu prasad i odbijene manje značajne vrste svinja te za novo odobrenje za piliće za tov, prasad i prasad manje značajnih vrsta svinja, u kojem se traži da se taj dodatak razvrsta u kategoriju dodataka „zootehnički dodaci”. Uz zahtjev su priloženi podaci i dokumenti propisani člankom 7. stavkom 3. i člankom 14. stavkom 2. te uredbe.

                     (4)

                     Europska agencija za sigurnost hrane („Agencija”) u mišljenju od 27. siječnja 2021. (5) zaključila je da je podnositelj zahtjeva dostavio dokaze da dodatak ispunjava uvjete odobrenja. Agencija je nadalje zaključila da pripravak Clostridium butyricum FERM BP-2789 nema negativan učinak na zdravlje životinja, sigurnost potrošača ni na okoliš. Zaključila je i da pripravak ne nadražuje kožu ni oči te da se preosjetljivost dišnih putova ne može isključiti. Stoga Komisija smatra da bi trebalo poduzeti odgovarajuće mjere zaštite kako bi se spriječili štetni učinci na zdravlje ljudi, ponajprije na zdravlje korisnika tog dodatka. Agencija je zaključila i da dodatak može biti učinkovit na pilićima za tov, prasadi i manje značajnim vrstama svinja.

                     (5)

                     Procjena pripravka Clostridium butyricum (FERM BP-2789 pokazala je da su ispunjeni uvjeti za odobrenje iz članka 5. Uredbe (EZ) br. 1831/2003. U skladu s tim trebalo bi produljiti odobrenje tog dodatka kako je navedeno u Prilogu ovoj Uredbi.

                     (6)

                     S obzirom na to da se produljuje odobrenje pripravka Clostridium butyricum FERM BP-2789 kao dodatka hrani za životinje u skladu s uvjetima iz Priloga ovoj Uredbi, provedbene uredbe (EU) br. 373/2011, (EU) br. 374/2013 i (EU) br. 1108/2014 trebalo bi staviti izvan snage.

                     (7)

                     Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Produljuje se odobrenje pripravka navedenog u Prilogu, koji pripada kategoriji dodataka „zootehnički dodaci” i funkcionalnoj skupini „stabilizatori crijevne flore” za piliće uzgajane za nesenje, pure za tov, pure uzgajane za rasplod, manje značajne ptičje vrste (osim ptica nesilica), odbijenu prasad i odbijene manje značajne vrste svinja, a odobrava se za istu kategoriju i funkcionalnu skupinu za piliće za tov, prasad i prasad manje značajnih vrsta svinja u skladu s uvjetima utvrđenima u tom prilogu.

            Članak 2.
            Provedbene uredbe (EU) br. 373/2011, (EU) br. 374/2013 i (EU) br. 1108/2014 stavljaju se izvan snage.

            Članak 3.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 27. kolovoza 2021.

                  Za Komisiju

                  Predsjednica

               Ursula VON DER LEYEN

            (1)  SL L 268, 18.10.2003., str. 29.

            (2)  Provedbena uredba Komisije (EU) br. 373/2011 od 15. travnja 2011. o odobrenju pripravka iz Clostridium butyricum FERM-BP 2789 kao dodatka hrani za životinje za manje značajne ptičje vrste, osim ptica nesilica, odbijenu prasad i manje značajne vrste svinja (odbijenih) te o izmjeni Uredbe (EZ) br. 903/2009 (nositelj odobrenja Miyarisan Pharmaceutical Co. Ltd, kojeg zastupa Huverpharma NV Belgium (SL L 102, 16.4.2011., str. 10.).

            (3)  Provedbena uredba Komisije (EU) br. 374/2013 od 23. travnja 2013. o odobrenju pripravka Clostridium butyricum (FERM BP-2789) kao dodatka hrani za životinje za piliće koji se uzgajaju za nesenje (nositelj odobrenja Miyarisan Pharmaceutical Co. Ltd, kojeg zastupa Huverpharma NV Belgium (SL L 112, 24.4.2013., str. 13.).

            (4)  Provedbena uredba Komisije (EU) br. 1108/2014 оd 20. listopada 2014. o odobravanju pripravka Clostridium butyricum (FERM BP-2789) kao dodatka hrani za životinje za purane za tov i purane koji se uzgajaju za rasplod (nositelja odobrenja Miyarisan Pharmaceutical Co. Ltd zastupa Huvepharma NV Belgium (SL L 301, 21.10.2014., str. 16.).

            (5)  EFSA Journal 2021;19(3):6450.

            PRILOG

                           Identifikacijski broj dodatka

                           Naziv nositelja odobrenja

                           Dodatak

                           Sastav, kemijska formula, opis, analitička metoda

                           Vrsta ili kategorija životinje

                           Najviša dob

                           Najmanja količina

                           Najveća dopuštena količina

                           Ostale odredbe

                           Datum isteka važenja odobrenja

                           CFU/kg potpune krmne smjese s udjelom vlage od 12 %

                           Kategorija: zootehnički aditivi. Funkcionalna skupina: stabilizatori crijevne flore.

                        4b1830

                        Miyarisan Pharmaceutical Co. Ltd., kojeg zastupa Huvepharma NV Belgium

                           Clostridium butyricum FERM BP-2789

                              Sastav dodatka

                        Pripravak Clostridium butyricum FERM BP 2789 koji sadržava najmanje 5 × 108 CFU/g dodatka.
                        Kruto stanje

                        Pilići za tov
                        Pilići uzgajani za nesenje
                        Manje značajne ptičje vrste (osim ptica nesilica).
                        Prasad i prasad manje značajne vrste svinja

                        –

                        2,5 × 108

                        –

                                    1.

                                    U uputama za uporabu dodatka i premiksa potrebno je navesti uvjete skladištenja i stabilnost pri toplinskoj obradi.

                                    2.

                                    Može se koristiti u hrani za životinje koja sadržava odobrene kokcidiostatike: dekokvinat, diklazuril, lasalocid, maduramicin amonij, narazin, narazin/nikarbazin, monensin natrij, robenidin, salinomicin natrij i semduramicin natrij.

                                    3.

                                    Za korisnike dodatka i premiksâ subjekti koji posluju s hranom za životinje utvrđuju operativne postupke i organizacijske mjere za uklanjanje mogućih rizika koji proizlaze iz njihove uporabe. Ako se tim postupcima i mjerama rizici ne mogu ukloniti ili smanjiti na najmanju moguću mjeru, pri uporabi dodatka i premiksâ potrebno je nositi osobnu zaštitnu opremu, uključujući zaštitu za dišne organe.

                        19.9.2031.

                              Karakteristike aktivne tvari

                        Održive spore Clostridium butyricum FERM BP-2789.

                              Analitička metoda

                            (1)

                        Određivanje brojnosti: metoda izlijevanja podloge na temelju norme ISO 15213.
                        Identifikacija: gel-elektroforeza u pulsirajućem polju (PFGE)

                        Pure za tov
                        Pure uzgajane za rasplod

                        –

                        1,25 × 108

                        –

               (1)  Podaci o analitičkim metodama dostupni su na sljedećoj adresi referentnog laboratorija: https://ec.europa.eu/jrc/en/eurl/feed-additives/evaluation-reports